Author: PC Deskpro MZV SR
Company: MZV SR

Vyhodnotenie 
medzirezortného pripomienkového konania k materiálu

Návrh Vyhodnotenie plnenia Národného programu
prípravy SR na členstvo v NATO (NP PRENAME) 
v roku 2000

Rezort | Pripomienky | Spôsob zapracovania
Podpredseda vlády SR pre európsku integráciu | Nemá pripomienky. |

Podpredseda vlády SR pre ľudské a 
menšinové práva a regionálny rozvoj

Nemá pripomienky.

Podpredseda vlády pre ekonomiku | Nemá pripomienky. |
Podpredseda vlády pre legislatívu | Nemá pripomienky. |
Ministerstvo hospodárstva SR | Nemá pripomienky. |
Ministerstvo vnútra SR | Nemá pripomienky. |
Ministerstvo financií SR | Nemá pripomienky. |
Ministerstvo kultúry SR | Nemá pripomienky. |
Ministerstvo školstva SR | Nemá pripomienky. |
Ministerstvo životného prostredia SR | Nemá pripomienky. |
Správa štátnych hmotných rezerv SR | Nemá pripomienky. |

Ministerstvo pôdohospodárstva SR

•	Na str. 14 do kapitoly 3.3 Oblasť civilného núdzového plánovania odporúčame doplniť
a) 	do úvodu:
“V oblasti civilného núdzového plánovania úspešne plnili úlohy PWP a aktivity PfP MH SR, MZV SR, MDSVP SR, MP SR, MŠ SR, MZ SR, ÚCO, MV SR a ďalšie ústredné orgány. Koordináciu plnenia, vyhodnocovania a plánovania úloh NP PRENAME za civilné núdzové plánovanie zabezpečovala PS pre CNP pod organizačným vedením Úradu CO MV SR. Plnenie úloh NP PRENAME bolo zabezpečované so stávajúcimi pracovníkmi bez zvýšenia nárokov na osobitné mzdové prostriedky.”
b) 	do záveru:
- plnenie úloh NP PRENAME v roku 2000 bolo na rezortoch zabezpečované najmä pracovníkmi odborov krízového manažmentu v súčinnosti s útvarmi zahraničných vzťahov (spravidla nad rámec ich pôvodného predurčenia a personálneho posilnenia),
- ústredné orgány menované do Pracovnej skupiny NP PRENAME pre CNP (MZV SR, MH SR, MP SR, MDSVP SR, MZ SR, ÚCO MV SR a SŠHR) sa aktívne podieľali na rozpracovaní NP PRENAME na rok 2001).

•	Akceptované.
Medzirezortný charakter krízového manažmentu a civilného núdzového plánovania  bol zvýraznený v predkladacej správe.

Ministerstvo zdravotníctva SR

•	V návrhu Vyhodnotenia...,str. 12, riadok nemecký jazyk, stĺpec 3. stupeň, uviesť namiesto pomlčky počet 6. Zodpovedajúco upraviť aj stĺpec Spolu.

•	V tabuľkovej časti na str. 15 pri Cieli 3.4 a-d doplniť za MZ SR skutočné náklady 40 079 Sk.

•	Akceptované.

•	Akceptované.

Ministerstvo dopravy, pôšt a telekomunikácií SR

•	V Predkladacej správe na 2. strane na konci 3. odseku zdola je chybne uvedená suma 1.975,7 tis. Sk
	
•	V tabuľkovej časti na str. 1 pri úlohe 
“Konzultácie s krajinami NATO” 
doplniť do stĺpca Plnenie : 
“Pracovné rokovanie MDPT SR a MVRR SR s predstaviteľmi Ministerstva dopravy Maďarskej republiky – august 2000”.

•	V tabuľkovej časti na str. 11 pri úlohe 
“Výstavba a rekonštrukcia nakladacích a vykladacích rámp v železničných staniciach” 
v stĺpci Plnenie uviesť text: 
“nesplnené – z dôvodu nedostatku finančných prostriedkov v kapitole MDPT SR nebolo možné v roku 2000 vyčleniť potrebné finančné prostriedky”.

•	V tabuľkovej časti – v časti 3.3. Oblasť civilného núdzového plánovania – boli uplatnené pripomienky cestou pracovnej skupiny PRENAME pre civilné núdzové plánovanie. Doplniť uvedenú časť podľa podkladu od pracovnej skupiny PRENAME pre CNP.

•	Opravené na 1.975,7 mil. Sk.

•	Akceptované.

•	Akceptované.

•	Akceptované.

Misia SR pri NATO

•	Odporúča prehĺbiť analytický charakter materiálu, aby nebol iba suchým výpočtom splnených aktivít.

•	Akceptované. 
V časti “Celkové hodnotenie a náčrt východísk pre rok 2001” bol posilnený analytický pohľad.

Úrad vlády SR

•	Úroveň vypracovania hodnotenia v jednotlivých kapitolách (častiach) materiálu je značne rozdielna. Odporúčame ujednotiť štýl materiálu.

•	Materiál obsahuje množstvo skratiek, ktoré nie sú bežne používané. Odporúčame skratky rozpísať (zaviesť) alebo objasniť ich význam.

	
•	V predkladacej správe str. 2 je uvedené, že: 
“Bolo vytvorené integrované ministerstvo obrany a generálneho štábu, boli zriadené veliteľstvá pozemných a vzdušných síl a zrušené armádne zbory, čo viedlo k vzniku štruktúry porovnateľnej s vnútornou štruktúrou obranných rezortov obvyklou v krajinách NATO.” 
Ďalej je konštatované, že:
“K efektívnejšiemu dosahovaniu cieľov a priorít v oblasti obranných a vojenských otázok by nesporne prispela aj reálna implementácia odporúčaní Hodnotenia stavu obrany SR (Garrettovej štúdie) a tímu MO UK.”
Uvedená štúdia je však značne kritická práve k štruktúre ozbrojených síl a prebiehajúcej reforme rezortu MO SR. Odporúčame zladiť obsah týchto dvoch viet. (Zásadná pripomienka.)

•	V návrhu Vyhodnotenia ... na str. 3 v siedmom odseku namiesto textu: “skvalitnenie práce s verejnou mienkou” odporúčame uviesť: “zvýšenie informovanosti obyvateľstva o výhodách vstupu SR do NATO”.
	
•	Na str. 5 v druhom odseku odporúčame vetu upraviť nasledovne: “Významnú úlohu v tejto oblasti zohráva minister zahraničných vecí SR E. Kukan ako špeciálny vyslanec generálneho tajomníka OSN”.

•	Na str. 5 v časti 1.2. odporúčame upraviť text takto: “V koncepcii je navrhnuté ...”
	
•	Na str. 6 v 2. odseku upraviť text takto: 
“Spolupráca s médiami, kde prirodzenou formou, diskusiami so šéfredaktormi a redaktormi sa popularizuje vstup SR do NATO.”

•	Na str. 10 v treťom riadku odspodu upresniť názov: “Koncepcia kultúry na roky 2001 - 2006.”

•	Na str. 11 a na str. 6 tabuľky v časti 2, priorita P2.4, priznať, že úloha “Dokončiť prípravu nových koncepčných dokumentov pre oblasť bezpečnosti a obrany štátu ...” ako priorita na rok 2000 nebola splnená. (Zásadná pripomienka.)
	
•	Na str. 14 posledný odsek časti 3.3. je nepresný. Odporúčame text prerokovať s predkladateľom a následne upraviť.
	
•	Na str. 17 v štvrtom odseku je uvedené, že “Návrh Ústavného zákona o bezpečnosti SR ... vymedzuje pôsobnosť bezpečnostnej rady okresu.” Toto tvrdenie nie je pravdivé.
	
•	Na str. 17 v posledných dvoch odsekoch je uvedené čo obsahujú návrhy zákonov a následne konštatované, že sú pripravené legislatívne zámery týchto zákonov. Uvedený rozpor odporúčame upraviť po konzultácii s predkladateľom textu.

•	Akceptované. Predkladaný materiál je sebareflexiou štruktúry PRENAME zastupovanej v jednotlivých kapitolách a častiach príslušnými pracovnými skupinami. Záverečná úprava textu bola vykonaná sekretariátom VV PRENAME s cieľom jeho ujednotenia.
	
•	Akceptované. Súčasťou konečnej verzie materiálu je aj Zoznam použitých skratiek (Príloha)
	
•	Akceptované. Prvá z oboch viet bola upravená do nasledujúcej podoby:
“Bolo vytvorené integrované ministerstvo obrany a generálneho štábu, boli zriadené veliteľstvá pozemných a vzdušných síl a zrušené armádne zbory, čím bol vykonaný prvý krok k vzniku štruktúry porovnateľnej s vnútornou štruktúrou obranných rezortov obvyklou v krajinách NATO.”

•	Akceptované.

•	Akceptované.

•	Akceptované.

•	Neakceptované. Navrhovaná úprava mení význam vety. Text upravený takto: “Spolupráca s médiami, v dôsledku ktorej sa v nich prirodzenou formou, diskusiami so šéfredaktormi a redaktormi, viac než doposiaľ presadzuje téma vstupu do NATO.”

•	Akceptované. Uvedená koncepcia bola z materiálu vypustená.

•	Neakceptované. 
Priorita P2.4 hovorí o príprave príslušných dokumentov, nie o ich schválení.

•	Akceptované. 
Text upravený.

•	Akceptované.
BR okresu z textu vypustená.

•	Akceptované.
Text v príslušnom zmysle upravený.

Do materiálu “Návrh Vyhodnotenia plnenia Národného programu prípravy SR na členstvo v NATO (NP PRENAME) v roku 2000” boli zapracované ďalšie pripomienky formulačného charakteru.